Document ID: 32008D0685

KOMISJONI OTSUS,
20. august 2008,
millega muudetakse nõukogu otsust 90/424/EMÜ lisa seoses karpkalade kevadvireemiaga (SVC)
(teatavaks tehtud numbri K(2008) 4401 all)
(EMPs kohaldatav tekst)
(2008/685/EÜ)
EUROOPA ÜHENDUSTE KOMISJON,
võttes arvesse Euroopa Ühenduse asutamislepingut,
võttes arvesse nõukogu 26. juuni 1990. aasta otsust 90/424/EMÜ kulutuste kohta veterinaaria valdkonnas, (1) eelkõige selle artikli 24 lõike 1 teist lõiku,
ning arvestades järgmist:
(1)
Otsusega 90/424/EMÜ kehtestatakse menetlus ühenduse rahalise toetuse andmiseks kõnealuse otsuse lisas loetletud loomahaiguste ja zoonooside likvideerimise, tõrje ja seire programmidele.
(2)
Otsusega 90/424/EMÜ, mida on muudetud nõukogu otsusega 2006/782/EÜ, (2) lisatakse karpkalade kevadvireemia (SVC) nende loomahaiguste loetellu, mille puhul liikmesriigid võivad saada ühenduse rahalist toetust riiklikele likvideerimisprogrammidele.
(3)
Veeloomade puhul tuleks liikmesriikidele anda riiklikele likvideerimisprogrammidele mõeldud ühenduse rahalist toetust üksnes mitteeksootiliste haiguste jaoks, mis on loetletud nõukogu 24. oktoobri 2006. aasta direktiivi 2006/88/EÜ (vesiviljelusloomade ja vesiviljelustoodete loomatervishoiunõuete ning teatavate veeloomadel esinevate taudide ennetamise ja tõrje kohta) (3) IV lisa II osas. Kõnealust direktiivi kohaldatakse alates 1. augustist 2008.
(4)
Komisjoni direktiiviga 2008/53/EÜ muudetud direktiivi 2006/88/EÜ IV lisa II osa ei sisalda enam karpkalade kevadvireemiat (SVC), kuna kõnealuse haiguse likvideerimiseks võetavate meetmetega seotud kulud oleksid ebaproportsionaalsed haigusest tuleneva majanduskahjuga.
(5)
Sellest tulenevalt on asjakohane jätta kõnealune haigus välja ka otsuse 90/424/EMÜ lisas toodud loomahaiguste ja zoonooside loetelust.
(6)
Seepärast tuleks otsuse 90/424/EMÜ lisa vastavalt muuta.
(7)
Käesoleva otsusega ette nähtud meetmed on kooskõlas toiduahela ja loomatervishoiu alalise komitee arvamusega,
ON VASTU VÕTNUD KÄESOLEVA OTSUSE:
Artikkel 1
Otsuse 90/424/EMÜ lisa asendatakse käesoleva otsuse lisa tekstiga.
Artikkel 2
Käesolevat otsust kohaldatakse alates 1. septembrist 2008.
Artikkel 3
Käesolev otsus on adresseeritud liikmesriikidele.
Brüssel, 20. august 2008

Labels: 0
15
6